wickkiey/tamil-wikipedia-chunked huggingface dataset:
# பிந்தைய கால எகிப்திய இராச்சியம்

## ஆட்சியாளர்கள்

பிந்தைய கால எகிப்திய இராச்சியத்தை ஆண்ட எகிப்திய, பாரசீகத்தின் அகாமனிசியர்கள் மற்றும் கிரேக்க தாலமி வம்சத்தினர்களின் ஆட்சிக் காலம் மற்றும் பார்வோன்கள்.
- 26-ஆம் வம்ச ஆட்சியாளர்கள் காலம் - (கிமு 664 – கிமு 525)
- முதலாம் சாம்திக்
- நெக்கோ
- வகிபிரே ஹாய்பிரே (அப்ரீஸ்)
- இரண்டாம் அக்மோஸ் (அமாசிஸ்)
- இரண்டாம் சாம்திக்  
- 27-ஆம் வம்ச ஆட்சியாளர்கள் காலம் - (கிமு 525 - கிமு 404)  
- இரண்டாம் காம்பிசெஸ் - அகாமனிசியப் பேரரசு)
- முதலாம் டேரியஸ் - அகாமனிசியப் பேரரசு)
- முதலாம் செர்கஸ் - அகாமனிசியப் பேரரசு)
- முதலாம் அர்தசெராக்சஸ் - அகாமனிசியப் பேரரசு)
- இரண்டாம் டேரியஸ் - அகாமனிசியப் பேரரசு)
- மெண்டெஸ் - அகாமனிசியப் பேரரசு)
- இரண்டாம் அர்தசெராக்சஸ் - அகாமனிசியப் பேரரசு)  
- 28-ஆம் வம்ச ஆட்சியாளர்களின் காலம் - (கிமு 404 – கிமு 398)
- அமிர்தயூஸ்  
- 29-ஆம் வம்ச ஆட்சியாளர்களின் காலம் - (கிமு 399 - கிமு 380)
- முதலாம் நெபாருத்
- ஹாகோர் மாட்டிபிரே  
- 30-ஆம் வம்ச ஆட்சியாளர்கள் காலம் - (கிமு 380 – 343)
- முதலாம் நெக்தனெபோ
- தியோஸ்
- இரண்டாம் நெக்தனெபோ  
- 31-ஆம் வம்ச ஆட்சியாளர்கள் காலம் - (கிமு 343 - கிமு 332)
- மூன்றாம் அர்தசெராக்சஸ் - அகாமனிசியப் பேரரசு)
- அர்செஸ் - அகாமனிசியப் பேரரசு)
- மூன்றாம் டேரியஸ் - அகாமனிசியப் பேரரசு)
# பிந்தைய கால எகிப்திய இராச்சியம்

## இதனையும் காண்க

- பெலுசியம்
- பெலுசியம் சண்டை (கிமு 525)
- பெலுசியம் சண்டை (கிமு 343)
- பண்டைய எகிப்திய அரசமரபுகள்
- பண்டைய எகிப்தியக் கடவுள்கள்
- பண்டைய எகிப்தியக் கோவில்கள்
# டிரேக் கடல் பெருவழி

**டிரேக் கடல் பெருவழி** (*Drake Passage* ) அல்லது **மார் டி ஹோசஸ்** -ஹோசசின் கடல் என்பது தென் அமெரிக்காவின் ஹார்ன் முனை, சிலி மற்றும் அந்தாட்டிக்காவின் தென் ஷெட்லான்ட் தீவுகளுக்கு இடையில் உள்ள பெருங்கடல் பெருவழி ஆகும். இது அட்லாண்டிக் பெருங்கடலின் தென்மேற்கு பகுதியை ( ஸ்கோடியா கடல் ) பசிபிக் பெருங்கடலின் தென்கிழக்கு பகுதியுடன் இணைத்து தென்முனைப் பெருங்கடலில் நீண்டுள்ளது.
# டிரேக் கடல் பெருவழி

## வரலாறு

இந்த பெருங்கடல் பெருவழியின் ஆங்கில மொழி பெயரானது 16 ஆம் நூற்றாண்டின் ஆங்கில கப்பல் தலைவர் சர் பிரான்சிஸ் டிரேக்கின் பெயரிலிருந்து உருவானது. டிரேக்கின் மீதமுள்ள ஒரே கப்பலில், மகெல்லன் நீரிணையின் வழியாகச் சென்றபின், செப்டம்பர் 1578 இல் தெற்கே தகர்ந்தது. இந்த நிகழ்வானது அட்லாண்டிக் மற்றும் பசிபிக் பெருங்கடல்களுக்கு இடையே உள்ள தொடர்பை வெளிப்படையாக குறித்தது.  
அரை நூற்றாண்டுக்கு முன்னர், மாகெல்லன் நீரிணையின் நுழைவாயிலிலிருந்து ஒரு பலத்த காற்றால் ஸ்பெயினின் கடற்படை பிரான்சிஸ்கோ டி ஹோசஸின் குழுவினர் தெற்கே தள்ளப்பட்டனர். அதன் பின்னர், ஒரு நிலத்தின் முடிவை அவர்கள் கண்டதாக நினைத்தார்கள், மேலும் 1525 ஆம் ஆண்டில் இந்த பெருங்கடல் பெருவழியை ஊகித்திருக்கலாம். இந்த காரணத்திற்காக, சில ஸ்பானிஷ் மற்றும் லத்தீன் அமெரிக்க வரலாற்றாசிரியர்களும் ஆதாரங்களும் பிரான்சிஸ்கோ டி ஹோஸஸுக்குப் பதிலாக **மார் டி ஹோசஸ் என்று** அழைக்கின்றனர்.  
இந்த பெருங்கடல் பெருவழியில் பதிவு செய்யப்பட்ட முதல் பயணமானது 1616 ஆம் ஆண்டில் டச்சு மாலுமி வில்லெம் ஷவுட்டன் தலைமையில் *ஈன்ட்ராச்ச்ட்*, என்ற கப்பலில் நடந்தது அப்போது ஹார்ன் முனை என்று பெயரிட்டனர்.
# டிரேக் கடல் பெருவழி

## நிலவியல்

கேப் ஹார்னுக்கும் லிவிங்ஸ்டன் தீவுக்கும் இடையில் 800 கிலோமீட்டர் (500 மைல்) அகலமுள்ள பாதையாக இது உள்ளது. இது அண்டார்டிகாவிலிருந்து வேறு எந்த நிலப்பரப்பிற்கும் மிகக் குறுகிய குறுக்கு வழியாகும். அட்லாண்டிக் மற்றும் பசிபிக் பெருங்கடல்களுக்கு இடையிலான எல்லை சில நேரங்களில் ஹார்ன் முனையில் இருந்து ஸ்னோ தீவுக்கு ( வரையப்பட்ட ஒரு கோட்டாக எடுத்துக் கொள்ளப்படுகிறது (அண்டார்டிகாவின் பிரதான நிலப்பகுதியிலிருந்து 130 கிலோமீட்டர் (81 மைல்) வடக்கே). மாற்றாக, கேப் ஹார்ன் வழியாக செல்லும் மெரிடியனையும் எல்லையாக எடுத்துக் கொள்ளலாம். இரண்டு எல்லைகளும் முற்றிலும் டிரேக் பெருங்கடல் பெருவழியில் உள்ளன.  
தென் அமெரிக்காவின் தொலை தெற்குப் பகுதியைச் சுற்றியுள்ள மற்ற இரண்டு பெருங்கடல் பெருவழிகளும் ( ஹார்ன் முனையைச் சுற்றிச் செல்லவில்லை என்றாலும்), மகெல்லன் நீரிணை மற்றும் பீகிள் சேனல் ஆகியவை மிகவும் குறுகலானவை, இவை ஒரு கப்பலுக்கான சிறிய இடத்தையே கொண்டுள்ளன. அவை பனிக்கட்டியாகவும் மாறக்கூடியவை, சில சமயங்களில் காற்று மிகவும் வலுவாக வீசும், அப்போது எந்தவொரு படகோட்டியும் அதற்கு எதிராக முன்னேறி படகை செலுத்த முடியாது. ஆகவே, பெரும்பாலான பாய்மரக் கப்பல்கள் மிகவும் கடினமான சூழ்நிலைகள் இருந்தபோதிலும், நூற்றுக்கணக்கான மைல்களுக்கு திறந்த நீராக இருக்கும் டிரேக் பெருங்கடல் பெருவழியை விரும்புகின்றன. சிறிய டியாகோ ராமரெஸ் தீவுகள் ஹார்ன் முனைக்கு தென்மேற்கே 100 கிலோமீட்டர் (62 மைல்) தொலைவில் உள்ளன.
# அசாம் உடன்பாடு

**அஸ்ஸாம் அக்கார்ட்** என்பது இந்திய அரசிற்கும் அஸ்ஸாமிய மாணவர் அமைப்பிற்கும் இடையே 1985 ஆகஸ்ட் அன்று புது தில்லியில் போடப்பட்ட புரிந்துணர்வு ஒப்பந்தமாகும். இந்த நிகழ்விற்குப் பிறகு மாணவர் இயக்கம் ஆட்சி பொறுப்பிற்கும் வந்தது.
# அசாம் உடன்பாடு

## பின்னணி

1979 இல் நடந்த இடைத்தேர்தலில் வங்கதேசத்திலிருந்து வந்தவர்களில் பலர் வாக்குரிமை பெற்றிருந்ததாகச் சர்ச்சை கிளம்பியது. அதிலிருந்து ஆறு ஆண்டுகளாக அனைத்து அஸ்ஸாம் மாணவர் இயக்கம்(AASU) என்ற அமைப்பு சட்டத்திற்குப் புறம்பான வெளிநாட்டுக் குடிமக்களை (வங்கதேசத்தவர்) அம்மாநிலத்திலிருந்து அடையாளம் கண்டு வெளியேற்றச் சொல்லிப் போராடியது. இப்போராட்டங்களை முடிவிற்குக் கொண்டுவர அப்போதைய பிரதமர் இராஜீவ் காந்தி தலையீட்டில் இந்த அஸ்ஸாம் அக்கார்ட் ஒப்பந்தம் 1985 இல் போடப்பட்டு, அமைதி திரும்பியது.இந்த ஒப்பந்தத்தால் சில கோரிக்கைகள் நிறைவேற்றப்பட்டாலும் சிலவற்றைத் தீர்த்து வைக்க இயலவில்லை.
# அசாம் உடன்பாடு

## முக்கிய அம்சம்

மாநில மக்களின் உரிமையைப் பாதுகாக்கும் பொருட்டு, இந்த ஒப்பந்தமானது குறிப்பாக ஐந்து அம்சங்களைக் கொண்டுள்ளது.
- வெளிநாட்டினர் குடியமர்வு
- பொருளாதார வளர்ச்சி
- வெளிநாட்டினருக்கான அசையாச் சொத்து விற்பனை
- அரசு நிலங்களை அபகரிப்பிருந்து பாதுகாத்தல்
- பிறப்பு இறப்பினைப் பதிவு செய்தல்  
1966 ஜனவரி ஒன்றாம் நாளுக்கு முன் அஸ்ஸாமிற்குக் சட்டத்திற்குப் புறம்பாகக் குடியேறி வந்தவர்களுக்குக் குடியுரிமை வழங்கப்படும். அதன் பிறகு 1971 மார்ச் 24 வரை வந்தவர்கள் வெளிநாட்டினர் சட்டம் 1946 மற்றும் வெளிநாட்டினர் தீர்ப்பாயம் ஆணை 1964 இன்படி தங்களை வெளிநாட்டினர் எனப் பதிவு செய்துகொண்டு, பத்தாண்டுகளுக்குப் பிறகு குடியுரிமை பெறலாம் என்கிறது.
# அசாம் உடன்பாடு

## கையெழுத்திட்டோர்

**அஸ்ஸாம் இயக்கப் பிரதிநிதிகள்**
- பிரபுல்ல குமார் மகந்தா, தலைவர், அனைத்து அஸ்ஸாம் மாணவர் இயக்கம் (All Assam Students Union)
- ப்ருகு குமார் புகுன், பொதுச் செயலாளர், அனைத்து அஸ்ஸாம் மாணவர் இயக்கம்
- பிரஜ் ஷர்மா, பொதுச் செயலாளர், ஆல் அசோம் கன பரிசத்  
**இந்திய மற்றும் அஸ்ஸாம் அரசு பிரதிநிதிகள்**
- ஆர்.டி. பிரதான், உள்துறைச் செயலர், இந்திய அரசு
- பி.பி. திரிவேதி, தலைமைச் செயலர், அஸ்ஸாம் அரசு  
**முன்னிலை**
- ராஜீவ் காந்தி, இந்தியப் பிரதமர்
# அசாம் உடன்பாடு

## இவ்வற்றையும் பார்க்க

- தேசிய குடிமக்கள் பதிவேடு (இந்தியா)
- இந்தியக் குடியுரிமை (திருத்தச்) சட்டம் 2019
# ஓட்ரான்டோ நீரிணை

**ஓட்ரான்டோ நீரிணை** அல்லது **ஓட்ரான்டோ ஜலசந்தி** ( *Strait of Otranto* , அல்பானிய மொழி : , செருபோகுரோவாசிய மொழி : Otranska Vrata ) என்பது ஏட்ரியாட்டிக் கடலை அயோனியன் கடலுடன் இணைத்தும் மற்றும் இத்தாலியை அல்பேனியாவிலிருந்து பிரிக்கும் நீரிணையாகும். இந்த நீரிணையின் அகலமானது , சாலெண்டோவின் கிழக்கே புண்டா பாலாஸ்கியா பகுதியில் அதன் அகலம் 72 கிலோமீட்டருக்கும் (45 மைல்) குறைவாக உள்ளது. இந்த நீரிணைக்கு இத்தாலிய நகரமான ஓட்ரான்டோ நகரின் பெயரிடப்பட்டது.
# ஓட்ரான்டோ நீரிணை

## வரலாறு

பண்டைய காலங்களிலிருந்து ஒட்ரான்டோ நீர்சந்தியானது இன்றியமையாத ஒரு படைத்துறை முக்கியத்துவம் வாய்ந்தத பகுதியாக இருந்து வந்தது. ரோமானியர்கள் தங்கள் கடற் படைகளை கிழக்கு நோக்கி கொண்டு செல்ல இதைப் பயன்படுத்தினர். படையினர் புருண்டீசியத்திற்கு (இப்போது பிரிண்டிசி) அணிவகுத்துச் சென்றனர், நவீன அல்பேனியா பகுதிக்கு ஒரு நாள் கடல் பயணத்தை மேற்கொண்டாலே போதுமானதாக இருந்தது , பின்னர் எக்னேஷியா வழியாக அவர்கள் கிழக்கு நோக்கி நகர்ந்தனர்.
# ஓட்ரான்டோ நீரிணை

## வரலாறு

### முதலாம் உலகப் போர்

முதலாம் உலகப் போரின்போது, இந்த நீரிணையானது கேந்திர முக்கியத்துவம் வாய்ந்ததாக இருந்தது. இத்தாலி இராச்சியம், பிரான்ஸ் இராச்சியம் மற்றும் பெரிய பிரித்தானியாவை உள்ளடக்கிய நேச நாட்டு கடற்படைகள், பெரும்பாலும் இலகுவான கடற்படைப் படைகள் மற்றும் 'டிரிப்டர்ஸ்' என்று அழைக்கப்படும் இலகுவான ஆயுதம் ஏந்திய மீன்பிடிக் கப்பல்களைக் கொண்டு, விழிப்புடன் இருந்த ஆஸ்ட்ரோ-ஹங்கேரிய கடற்படையை சுதந்திரமாக மத்தியதரைக் கடலுக்குள் நுழைவதைத் தடுத்தன. மேலும் அவர்களை போர்க் கடற்படை களத்திலிருந்து வெளியேற்றப்பட்டனர். இந்த முற்றுகை ' ஓட்ரான்டோ பேரேஜ் ' என்று அழைக்கப்பட்டது.  
எவ்வாறாயினும், அட்ரியாடிக்கிலிருந்து இயங்கும் ஜேர்மன் யு-படகுகளுக்கு எதிராக மோசமான தடையாக இருந்தது, அவை மத்தியதரைக் கடல் முழுவதும் போரின் பெரும்பகுதிக்கு நேச நாடுகளின் சக்திகளைப் பாதித்தன.
# ஓட்ரான்டோ நீரிணை

## வரலாறு

### இரும்புத்திரை வீழ்ச்சிக்குப் பிறகு

1992 ஆம் ஆண்டில், அல்பேனியா மற்றும் இத்தாலி ஆகியவை ஒரு ஒப்பந்தத்தில் கையெழுத்திட்டன. இதன்படி இரு நாடுகளுக்கும் இடையிலான கண்டத் திட்டு எல்லையை நீரிணையில் பிரித்தது.  
வளமான வாழ்க்கையை வாழ வேண்டி ஏழ்மை மிக்க பொருளாதார மந்த நிலையில் இருந்த அல்பேனிய நாட்டில் இருந்து சட்டவிரோதமாக இந்த நீரிணையைக் கடக்க முயன்று, 1997 மற்றும் 2004 ஆம் ஆண்டில், கிட்டத்தட்ட 100 பேர் சட்டவிரோதமாக இந்த நீரிணையைக் கடக்க முயற்சிக்கையில் கடலில் மூழ்கி உயிரிழந்தனர். காரணம் அல்பேனியாவில் 1997 இல் நிலவிய அமைதியின்மை மற்றும் மோசமான பொருளாதார நிலை,  ஒட்ரான்டோ துயரங்கள் மற்றும் கராபுருன் சோகம் போன்றவை ஆகும்.  
2006 ஆம் ஆண்டில், அல்பேனிய அரசாங்கமானது இந்த கூட்டுக் குற்றங்களைக் கட்டுப்படுத்த அல்பேனியாவின் அனைத்து ஏரிகள், ஆறுகள் மற்றும் கடல் பகுதிகளிலும் மோட்டார் மூலம் இயங்கும் படகோட்டிகளுக்கு தடை விதித்தது. அரசுக்கு சொந்தமான படகுகள், வெளிநாட்டுக்கு சொந்தமான படகுகள், மீன்பிடி படகுகள் மற்றும் ஜெட் படகுகள் போன்றவைக்கு மட்டுமே இதில் அல்பேனிய அரசால் விதிவிலக்கு அளிக்கப்பட்டது. இந்த தடைக்காலமானது 2010 ஆம் ஆண்டில், மேலும் 3 ஆண்டுகளுக்கு நீட்டிக்கப்பட்டது. இதனால் இந்த்த் தடைக் காலமானது 2013 ஆண்டு வரை நடப்பில் இருந்தது என்பது குறிப்பிடத் தக்கது.
# ப. சுப்ரமணியம்

**ப. சுப்ரமணியம்** (1910 - 1979) இவர் ஓர் இந்தியத் திரைப்பட இயக்குநரும், தயாரிப்பாளரும், விநியோகஸ்தரும், நாடக உரிமையாளரும் மற்றும் நகரத்தந்தையுமாவார். கேரளாவின் இரண்டாவது திரைப்பட படப்பிடிப்பு அரங்கமான *மெர்ரிலேண்*ட் திரைப்பட படப்பிடிப்பு அரங்கத்தின் (1951 இல் நிறுவப்பட்டது) நிறுவனர் ஆவார்.  
1950 களின் நடுப்பகுதியிலிருந்து 1970 களின் பிற்பகுதி வரை அவர் 69 படங்களைத் தயாரித்துள்ளார். அதில் 59 படங்கள் அவரே இயக்கியுள்ளார். அவரது *குமார சம்பவம்* என்ற திரைப்படம் சிறந்த படத்திற்கான முதல் கேரள மாநில திரைப்பட விருதை வென்றது. அவரது *இரெண்டாங்காட்சி* என்ற திரைப்படம் தேசிய விருதை வென்றது. கேரளாவில் சபரிமலை வளர்ச்சிப் பணிக்களுக்காக அவர் தனது *சுவாமி அய்யப்பன்* திரைப்படத்திலிருந்து பங்களிப்பை வழங்கினார். அதில் சுவாமி அயப்பன் சாலை என்ற பெயரில் ஒரு சாலையை கட்டினார்.  
சினிமாவில் அவர் அளித்த பங்களிப்புகள் மலையாள சினிமாவை கணிசமாக உருவாக்கியுள்ளது. சினிமா கண்காட்சி இல்லங்கள், விநியோகங்கள், திரைப்பட அரங்குகள், தயாரிப்பு நிறுவனம் மற்றும் பக்தி மற்றும் சமூக கருப்பொருள்கள் கொண்ட திரைப்படங்களை தயாரிப்பதற்கான தயாரிப்பு நிறுவனம் போன்றவை. அவரது துணிகர முயற்சியான மெர்ரிலேண்ட் திரைப்பட *மெர்ரிலேண்ட்* திரைப்பட படப்பிடிப்பு அரங்கம் (1951 இல் நிறுவப்பட்டது) அதன் முக்கிய போட்டியாளரான உதயா திரைப்பட படபிடிப்பு அரங்கத்திற்குப் பிறகு கேரளாவின் இரண்டாவது திரைப்பட தயாரிப்பு அரங்காமாகும். நீலா தயாரிப்பு நிறுவனம் என்ற பெயரின் கீழ் படங்கள் தயாரிக்கப்பட்டன.
# ப. சுப்ரமணியம்

## ஆரம்ப கால வாழ்க்கை

ப. சுப்பிரமணியம் பத்மநாப பிள்ளை மற்றும் நீலாம்மாள் ஆகியோருக்கு நாகர்கோயிலில், (இன்றைய கன்னியாகுமரி மாவட்டம் ) 1910 பிப்ரவரி 19 அன்று பிறந்தார். தனது இடைநிலை படிப்புக்காக திருவனந்தபுரத்தில் உள்ள ஒரு கல்லூரியில் சேர்ந்தார். திருவனந்தபுரம் குடிநீர் வழங்கல் வாரியத்தில் எழுத்தராக நியமிக்கப்பட்டதால் அவர் தனது படிப்பை முடிக்கவில்லை.  
திருவனந்தபுரம் குடிநீர் வழங்கல் வாரியத்திற்கு திருவிதாங்கூர் அரச குடும்பத்தின் கௌடியர் அரண்மனையிலிருந்து முதல் முறையாக குடிநீர் இணைப்பு வழங்க வேண்டி கோரிக்கை வந்தது. இந்த திட்டத்தின் போதுதான் அவரது கடின உழைப்பும் நேர்மையும் அரச குடும்ப உறுப்பினர்கள் மற்றும் திருவிதாங்கூர் திவான் சர் சி.பி.ராமசாமி ஐயர் ஆகியோருடன் ஒரு நல்லுணர்வை ஏற்படுத்தியது. ஒரு வருடம் கழித்து, சுப்பிரமணியம் அரசு எழுது பொருட்கள் துறையில் சேர்ந்தார். அங்கு அவர் திவானுடன் தொடர்ந்து ஒரு நல்லுணர்வை ஏற்படுத்தினார்.
# ப. சுப்ரமணியம்

## தொழில்

### வணிகம்

திவான் மற்றும் அரச குடும்பத்தினருடனான அவரது தொடர்புகள் அவரது வேலையை விட்டுவிட்டு தனது முதல் தொழிலைத் தொடங்க உதவியது - முந்தைய திருவிதாங்கூரின் தலைநகரான திருவனந்தபுரத்தில் பேருந்து சேவையைத் தொடங்கினார். சர் சிபி ராமசாமி ஐயர் முதலில் எட்டு இருக்கைகள் கொண்ட வாகனம் வாங்க அவருக்கு உதவினார். பின்னர் சுப்பிரமணியம் மேலும் இரண்டு பேருந்துகளை சேர்த்தார்.
# ப. சுப்ரமணியம்

## தொழில்

### ஆரம்பகால தயாரிப்புகள்

தம்பனூர் ரயில் நிலையத்தில் ( திருவனந்தபுரம் மத்திய நிலையம் ) மற்றும் அதைச் சுற்றியுள்ள புனரமைப்பு பணிகளைத் தொடங்க திருவிதாங்கூர் அரசு முடிவு செய்தபோது, திவான் சுப்பிரமணியத்திற்கு ரயில் நிலையத்திற்கு அருகிலுள்ள சதுப்பு நிலத்தை குத்தகைக்கு எடுக்க உதவினார். சுப்ரமணியம் சதுப்பு நிலத்தை நிரவி ஒரு திரையரங்கத்தைத் தொடங்க முடிவு செய்தார். இதனால், திருவனந்தபுரத்தில் 'புதிய திரையரங்கம்' உருவானது. புதிய திரையரங்கம் இன்னும் நகரத்தில் ஒரு முக்கியத் திரையரங்கமாக உள்ளது.  
இந்த முயற்சிக்கு முன்பே, சுப்ரமணியம் பிரகலாதா என்ற திரைப்படத்தை தயாரித்தார். இது உண்மையில் அரச குடும்பத்தினரால் நிதியளிக்கப்பட்டதாக நம்பப்படுகிறது. மீண்டும், சர் சி.பி.ராமசாமி ஐயர் இந்த முயற்சியில் சுப்பிரமணியத்திற்கு உதவி வழங்கினார்.
# ப. சுப்ரமணியம்

## தொழில்

### மெர்ரிலேண்ட் திரைப்பட படப்பிடிப்பு அரங்கம்

பின்னர் சுப்பிரமணியம் இயக்குநர் கே.சுப்பிரமணியத்திடம் அவரது உதவியாளராக சேர்ந்தார். 1951 ஆம் ஆண்டில் தான் திருவனந்தபுரத்தில் மெர்ரிலேண்ட் அரங்கத்தைத் தொடங்கி திரைப்படங்களைத் தயாரிக்கத் தொடங்கினார். அவரது தயாரிப்பு நிறுவனமான நீலா தயாரிப்பு நிறுவனம், அவரது தாயார் நீலாம்மாளின் நினைவாக பெயரிடப்பட்டது. கடவுள் சுப்ரமண்யனின் பக்தர் என்பதால், அவரது படத்தை அரங்கத்தின் சின்னமாக பயன்படுத்தினார். இவரது முதல் படம் 1952 இல் வெளியான 'ஆத்மசகி' என்பதாகும். புகழ்பெற்ற நடிகர் சத்யனின் முதல் படம் இது. சதயன் பின்னர் மலையாள திரையுலகில் மிகச் சிறந்த நடிகர்களில் ஒருவராக ஆனார்.  
1979 ஆம் ஆண்டு அக்டோபர் 4 ஆம் தேதி தனது 69 வயதில் இறக்கும் வரை சுப்பிரமணியம் தொடர்ந்து திரைப்படங்களைத் தயாரித்தார். இப்போது அவரது நிறுவனத்தை அவரது மகன்களான சு. கார்த்திகேயன் மற்றும் சு. முருகன் ஆகியோர் நடத்துகின்றனர். *மெர்ரிலேண்ட்* பின்னர் தொலைக்காட்சித் தொடர்களை தயாரிப்பதில் இறங்கியது. மேலும் அவர்களின் பழைய திரைப்படமான சுவாமி அய்யப்பனை தொலைக்காட்சித் தொடர் வடிவத்தில் மறு ஆக்கம் செய்யப்பட்டு ஒளிபரப்பியதில் பிரபலமானது.
# பனாமாவின் பூச்சந்தி

**பனாமாவின் நிலச்சந்தி** , வரலாற்று வாயிலாக தாரியெனின் நிலச்சந்தி எனவும் அழைக்கபெறும் இது, கரிபியன் கடலுக்கும் பசிபிக் பெருங்கடலுக்கும் இடையில் அமைந்துள்ள குறுகிய நிலப்பரப்பாகும், அஃது வடக்கு மற்றும் தென் அமெரிக்காவை இணைக்கிறது. இது பனாமா நாடு மற்றும் பனாமா கால்வாய் ஆகியவற்றைக் கொண்டுள்ளது . பல நிலச்சந்தி போலவே, இது சிறந்த திறஞ்சார்ந்த மதிப்பின் இருப்பிடமாகும்.  
2.8 பத்துலட்ச ஆண்டுகள் முன்னே, இந்நிலச்சந்தி அட்லாண்டிக் மற்றும் பசிபிக் பெருங்கடற்களைப் பிரித்து உருவானது மற்றும் வளைகுடா நீரோட்டத்தையும் உருவாகியது.
# பனாமாவின் பூச்சந்தி

## வரலாறு

கரிபியன் கடற்கரையில் பயணம் செய்யும் போது வாஸ்கோ நீஸ் டி பால்போவா தென் கடல் பற்றி அவ்விடம் வாழ்வோரிடம் கேட்டறிந்தார். செப்டம்பர் 25, 1513 அன்று அவர் பசிபிக் பகுதியைக் கண்டார். 1519 ஆம் ஆண்டில் பனாமா நகரம் பசிபிக் கடற்கரையில் ஒரு சிறிய மரபுவழி குடியேற்றத்திற்கு அருகில் நிறுவப்பட்டது. பெரு நாடு கண்டறியப்பட்டப் பிறகு, இவ்விடம் முதன்மை வணிக துறைமுகமாகவும், ஆட்சியமைப்பு மையமாகவும் உருவானது. 1671 ஆம் ஆண்டில் வெல்ஷ் கொள்ளையர் ஹென்றி மோர்கன் கரிபியன் பக்கத்திலிருந்து பனாமாவின் நிலச்சந்தியை கடந்து நகரத்தை அழித்தார். இந்நகரம் மேற்கே சில கிலோமீட்டர்கள் தள்ளி ஒரு சிறிய தீபகற்பத்தில் இடம் மாற்றப்பட்டது. பழைய நகரமான பனாமே விஜோவின் இடிபாடுகள் பாதுகாக்கப்பட்டு 1997 இல் யுனெஸ்கோ உலக பாரம்பரிய தளமாக அறிவிக்கப்பட்டன .
# பனாமாவின் பூச்சந்தி

## உயிர்க்கோளம்

இரு பெரும் நிலப்பரப்புகளுக்கு இடையே இணைக்கும் பாலமாக, பனாமாவின் உயிர்க்கோளம் வடக்கு மற்றும் தென் அமெரிக்காவிலிருக்கும் விலங்கினங்கள் மற்றும் தாவரங்களால் நிரம்பியுள்ளது. சான்றாக, நிலச்சந்தியின் பகுதியில் 978 க்கும் மேற்பட்ட பறவையினங்கள் உள்ளன. வெப்பமண்டல காலநிலை, ஏராளமான பெரிய மற்றும் ஒளிமிகு வண்ண உயிரினங்கள், பூச்சிகள், நீர்நில வாழ் விலங்குகள், பறவைகள், மீன்க்ள் மற்றும் ஊர்வனவற்றை ஊக்குவிக்கிறது. ஒரு மலைத்தொடரால் அதன் நீளத்துடன் பிரிக்கப்பட்டுள்ள இந்நிலத்தின் வானிலை, பொதுவாக அட்லாண்டிக் (கரீபியன்) பக்கத்தில் ஈரமாகவும், பசிபிக் பக்கத்தில் ஈரம் மற்றும் வறண்ட பருவங்களாக தெளிவான பிரிவைக் கொண்டுள்ளது.
# ஜே. சசிகுமார்

**ஜே. சசிகுமார்** (ஆங்கிலம்: J. Sasikumar) (பிறப்பு: 1927 அக்டோபர் 14 - இறப்பு: 2014 சூலை 17) என்பவர் அவரது திரைப் பெயரான சசிகுமார் என்று நன்கு அறியப்பட்ட நம்பியாத்துசெரில் வர்கி ஜான் மலையாள சினிமாவில் பணியாற்றிய இந்திய திரைப்பட இயக்குநர் ஆவார். உலக சினிமாவில் மிகச் சிறந்த இயக்குநர்களில் ஒருவரான இவர், 1960 களின் நடுப்பகுதியில் தொடங்கிய தனது வாழ்க்கையில் 141 க்கும் மேற்பட்ட திரைப்படங்களை இயக்கியுள்ளார். அவரது படங்களின் வணிகரீதியான வெற்றியின் காரணமாக அவர் பெரும்பாலும் *ஹிட்மேக்கர்* சசிகுமார் என்று அழைக்கப்படுகிறார்.  
சசிகுமார் மூன்று உலக சாதனைகளைப் படைத்துள்ளார்: பெரும்பாலான படங்களுக்கான பதிவுகள் (141), பெரும்பாலான படங்களில் கதாநாயகானாக ஒரே நடிகர் (84 படங்களில் பிரேம் நசீர் ) மற்றும் ஒரு வருடத்தில் இயக்கப்பட்ட அதிக படங்கள் (1977 இல் 15 படங்கள்) என்ற சாதனைகளைக் கொண்டிருந்தார். 2014 இல் அவர் தனது 86 வயதில் இறந்தார்.  
கேரளாவின் ஆலப்புழாவில் என். எல். வர்கி மற்றும் மரியா ஆகியோருக்கு 1927 அக்டோபர் 14 அன்று பிறந்தார். அவரது இயற்பெயர் என். வி ஜான் என்பதாகும். அவர் தனது பத்தாவது வயதிலேயே நாடகங்களில் நடிப்பதில் ஒரு சிறந்த திறமையைக் கொண்டிருந்தார். ஆல்ழ்ப்புழாவின் லியோ பதின்மூன்றாம் உயர்நிலைப் பள்ளி மற்றும் மன்னனம் புனித எபிரேம் பள்ளியில் இருந்து தனது பள்ளிக் கல்வியை முடித்தார். கல்லூரி வாழ்க்கையில் அவர் கேரள பல்கலைக்கழக கால்பந்து அணியை பிரதிநிதித்துவப்படுத்தியிருந்தார். தேவாராவின் தூய இருதயக் கல்லூரியில் பொருளாதாரத்தில் பட்டதாரி பட்டம் பெற்றார்.
# ஜே. சசிகுமார்

## தொழில்

### ஆரம்பகாலப் பணி

பள்ளிகள் மற்றும் கல்லூரிகளில் தனது படிப்பின் போது, குறிப்பாக ஷேக்ஸ்பியர் வகையின் நாடகங்களில் நடித்ததற்காக அவர் தனது திறமையை நிரூபித்தார்.  
பின்னர், ஆலபுழாவின் உதயா திரைப்பட படப்பிடிப்பு அரங்கத்தின் குஞ்சாக்கோ தனது திறமையை அடையாளம் கண்டு, அவரது *விசாபிண்டே வில்லி* என்ற படத்தில் நடிக்க ஒரு பாத்திரத்தை வழங்கினார். அதில் அவர் எப்போதும் கதாநாயகனாகக் கொண்டாடப்படும் பிரேம் *நசீருக்கு* எதிராக ஒரு பாத்திரத்தில் நடித்தார். மலையாளத்தில் முதல் படமாக நடந்தது, இதில் வில்லன் கதாநாயகனுடன் மாற்று ஏற்பாடு இல்லாமல் சண்டையிடுகிறார். மேலும் அந்த பாத்திரத்தை சசிகுமார் ஆடம்பரமாக நடித்திருந்தார். இது மலையாளத் திரைப்படத்தில் முதல் தடவையாக நடந்தது. அதைத் தொடர்ந்து, உதய படப்பிடிப்பு அரங்கு தயாரித்த பல படங்களில் நடித்ததோடு மட்டுமல்லாமல், அந்த படங்களில் குஞ்சாக்கோவின் உதவி இயக்குநராகவும் பணியாற்றினார். திரைப்பட இயக்குனருக்குத் தேவையான திறமையும் அறிவும் சசிகுமாரிடம் இருப்பதை அடையாளம் கண்டது குஞ்சாக்கோதான்.  
மலையாள சினிமாவுக்கு அவர் செய்த பன்மடங்கு பங்களிப்புகளுக்காக கேரள மாநில அரசு 2013 ஆம் ஆண்டில் அவருக்கு ஜே.சி. டேனியல் விருதை வழங்கி கௌரவித்தது.
# ஜே. சசிகுமார்

## இறப்பு

சசிகுமார் தனது வாழ்நாளின் இறுதி வரை வயது தொடர்பான உடல்நலப் பிரச்சினைகளால் அவதிப்பட்டார். உடல்நலமில்லாத இருந்த அவரது மனைவியை இழந்தார். பின்னர் அவரது மகன் மாரடைப்பால் இறந்தார். அவரும் 2014 சூலை 17 அன்று தனது 87 வயதில் கொச்சியில் உள்ள ஒரு மருத்துவமனையில் காலமானார். அவரது சொந்த நகரமான ஆலப்புழையில் புனித மைக்கேல் தேவாலயத்தின் கிருத்துவச் சடங்குகளின்படி அவரது வீட்டில் புதைக்கப்பட்டார். மலையாள சினிமாவின் மிகவும் மரியாதைக்குரிய நபரான இவர் அவரது இரண்டு குழந்தைகளான உஷா ஜான் மற்றும் ஷீலா ராபின் ஆகியோரால் வாழ்கிறார்.
# ஜோஸ் பிரகாஷ்

**ஜோஸ் பிரகாஷ்** (ஆங்கிலம்: Jose Prakash) (பிறப்பு: 1925 ஏப்ரல் 14 - இறப்பு: 2012 மார்ச் 24) இவர் மலையாள சினிமாவில் பணியாற்றிய ஒரு இந்திய நடிகரும் பாடகரும் ஆவார். இவர் ஒரு பாடகராக மாறிய நடிகராக இருந்தார். இவர் 300 க்கும் மேற்பட்ட படங்களில் பெரும்பாலும் எதிர்மறையான வேடங்களில் நடித்தார். இவர் தனது 87 வயதில் இறப்பதற்கு ஒரு நாள் முன்பு இவருக்கு 2011 ஆம் ஆண்டிற்கான ஜே. சி. டேனியல் விருது வழங்கப்பட்டது. சுமார் 40 ஆண்டுகளாக எதிர்மறையான வேடத்தில் நடித்து மலையாள திரையுலகில் ஆதிக்கம் செலுத்தினார் பின்னர், இவர் 90களின் நடுப்பகுதியில் கதாபாத்திர வேடங்களுக்கு மாறினார்.
# ஜோஸ் பிரகாஷ்

## தனிப்பட்ட வாழ்க்கை

இவர் ஏப்ரல் 1925 14 அன்று குன்னல் கே. ஜே. ஜோசப் மற்றும் இலியம்மா என்பவர்களுக்கு *ஜோசப்* எட்டு குழந்தைகளில் மூத்தவராக கோட்டயம் சங்கனாச்சேரி என்ற இடத்தில் பிறந்தார். இவருக்கு பிரேம் பிரகாஷ் என்ற ஒரு தம்பி இருக்கிறார். கோட்டயம் புனித இருதய பொதுப் பள்ளியில் தனது ஆரம்பக் கல்வியைப் பெற்றார். இவர் சென்னையில் சுமார் 30 ஆண்டுகள் வசித்து வந்தார். பின்னர் கொச்சிக்கு குடிபெயர்ந்தார். 2003 ஆம் ஆண்டில் நீரிழிவு நோய் காரணமாக இவரது வலது காலை வெட்ட வேண்டியிருந்தது. இவருக்கு 6 குழந்தைகள், 2 மகன்கள் மற்றும் 4 மகள்கள் உள்ளனர்: எல்சம்மா ஜோசப், இராஜன் ஜோசப், கிரேசி மாலியகல், ஷாஜி ஜோசப், ஜாஸ்மின் ஜோசப், மற்றும் சூசன் ஜோசப் ஆகியோர். இவர் தனது இளைய மகன் ஷாஜி ஜோசப்புடன் கொச்சினில் 2012 மார்ச் 24 அன்று இறக்கும் வரை வாழ்ந்தார்.  
திரைக்கதை எழுத்தாளர்கள் பாபி-சஞ்சய் மற்றும் மலையாளத் திரைப்பட இயக்குநர் டென்னிஸ் ஜோசப் ஆகியோர் இவரது மருமகன்கள் ஆவர்.
# ஜோஸ் பிரகாஷ்

## ஆரம்ப கால வாழ்க்கையில்

ஜோஸ் பிரகாஷ் திரையுலகில் நுழைவதற்கு முன்பு இந்திய ராணுவத்தில் இருந்தார். இராணுவத்தில் இருந்தபோது, பிரிவினையின் போது மகாத்மா காந்தியின் பாதுகாவலராக பணியாற்றுவதற்கான அரிய வாய்ப்பு அவருக்குக் கிடைத்தது. அந்த வயதின் மற்ற நடிகர்களைப் போல அவர் ஒரு நாடகக் கலைஞரோ அல்லது மேடை கலைஞரோ அல்ல. அவர் 8 ஆண்டுகள் இந்திய ராணுவத்தில் பணியாற்றினார். பின்னர் அவர் இராணுவத்தை விட்டு வெளியேறி தனது தாயகத்திற்குத் திரும்பி சிறு தொழிலைத் தொடங்கினார். சிறுவயதிலிருந்தே திரைப்படங்கள் மற்றும் இசையில் ஆர்வம் கொண்டிருந்த அவர் தனது நண்பர்களுடன் *கோட்டயம் ஆர்ட்ஸ் கிளப்* என்று ஒரு சிறிய கிளப்பைத் தொடங்கினார், அதில் அவர் முன்னணி பாடகராக இருந்தார். திக்குரிசி சுகுமரன் நாயர் ஒருமுறை அவரது நடிப்பைக் கண்டார். அவரது முதல் இயக்கமான ஷெரியோ தீட்டோவுக்கு பாடகராக அழைத்தார் . திக்குறிசிதான் இவருக்கு ஜோஸ் பிரகாஷ் என்ற பெயரைக் கொடுத்தார்.
# ஜோஸ் பிரகாஷ்

## திரைப்பட வாழ்க்கை

### பாடகராக

ஜோஸ் பிரகாஷ் தனது ஆரம்பகால வாழ்க்கையை ஒரு பாடகராகத் தொடங்கினார், அவர் பிரேம் நசீர், சத்தியன் போன்றவர்களுக்கு குரல் கொடுத்தார். 1950 களின் முற்பகுதியில் மலையாளத் தொழில் தொழில்முறையாக இல்லை, பொதுவாக நடிகர்கள் தங்களுக்குத் தாங்களே பாடுவார்கள். திக்குறிசி சுகுமாரன் நாயர் இவரை வி தட்சிணாமூர்த்யிடம் அறிமுகப்படுத்தினார். அவர் இவரது குரலை விரும்பி, 1953 ஆம் ஆண்டில் திக்குரிசி சுகுமரன் நாயர் இயக்கிய ஷெரியோ தீட்டோ படத்திற்காக பாடகராக்கினார். ஜோஸ் பிரகாஷ் பாடிய தத்துவப் பாடல் வரிசையில் "பாடு பெட்டு பாதங்கலில்" என்ற பாடல் மலையாளத் திரைப்படங்களில் ஒரு புதிய போக்கை உருவாக்கியது. இந்தப் படத்தில் ஒரு சிறிய பாத்திரத்திலும் இவர் நடித்திருந்தார். அவர் ஒரு தொழில்முறை பாடகர் அல்ல, எந்த இசை வகுப்பிலும் கலந்து கொள்ளவில்லை. 1960 களின் முற்பகுதியில் மலையாளத் திரையுலகம் தொழில்முறை ஆனது மற்றும் ஏ.எம்.ராஜா, கே.ஜே.யேசுதாஸ் போன்ற திறமையான பாடகர்களின் அறிமுகம் தொழில்முறை அல்லாத அனைத்து பாடகர்களின் வாழ்க்கையையும் முடித்தது. 1960 கள் வரை பிரேம் நசீர் போன்ற பல்வேறு நடிகர்களுக்காக 60 பாடல்களை இவர் பாடியுள்ளார்.
# ஜோஸ் பிரகாஷ்

## விருதுகள்

- 2006 பகதூர் விருது
- 2011 ஜே.சி. டேனியல் விருது
# விஷ்ணு பிரபாகர்

**விஷ்ணு பிரபாகர்** (**Vishnu Prabhakar)** ( ஜூன் 21, 1912 - ஏப்ரல் 11, 2009) ஒரு இந்தி எழுத்தாளர் ஆவார். அவர் பல சிறுகதைகள், புதினங்கள், நாடகங்கள் மற்றும் பயணக் குறிப்புகள் ஆகியவற்றை எழுதியுள்ளார். பிரபாகரின் படைப்புகளில் தேசபக்தி, தேசியவாதம் மற்றும் சமூக முன்னேற்றத்தின் செய்திகள் உள்ளன.  
அவருக்கு 1993 ல் சாகித்ய அகாதமி விருதும், 1995 ல் மகாபண்டிட் ராகுல் சங்கிருத்யாயன் விருதும், 2004 ஆம் ஆண்டில் இந்திய அரசால் பத்ம பூஷண் (இந்தியாவின் மூன்றாவது மிக உயர்ந்த குடிமகன் கௌரவம்) விருதும் வழங்கப்பட்டது.
# விஷ்ணு பிரபாகர்

## வாழ்க்கை மற்றும் தொழில்

விஷ்ணு பிரபாகர் 1912 இல், ஜூன் 21 அன்று உத்தரபிரதேசத்தின் முசாபர்நகர் மாவட்டத்தின் மீரன்பூர் கிராமத்தில் பிறந்தார். அவரது தந்தை துர்கா பிரசாத் ஒரு தீவீரமான மதப்பற்று உடைய நபராக இருந்தார். அதனால், அவர் நவீன காலத்திற்கேற்ப தன்னை மாற்றிக் கொள்ளாதவராக இருந்தார். பாரம்பரிய இந்து குடும்பங்களின் 'பர்தா பிரதாவை' நிராகரிக்கத் துணிந்த குடும்பத்தின் முதல் நன்கு படித்த பெண்மணியாக அவரது தாயார் மகாதேவி இருந்தார். பிரபாகர் தனது ஆரம்பக் கல்வியை முடித்து பன்னிரண்டு வயது வரை மீராபூரில் தங்கியிருந்தார். அவரது தாயார் அவரை ஹரியானா மாநிலத்தில் அமைந்துள்ள ஹிசாரில் உள்ள தனது தாய்மாமன் வீட்டுக்கு அனுப்பினார். அங்கு அவர் 1929இல், தனது பதினாறாவது வயதில் மெட்ரிகுலேஷன் படிப்பை முடித்தார்.  
அவர் உயர் கல்வியைத் தொடர விரும்பினார், ஆனால் மீராபூரில் உள்ள அவரது குடும்பத்தின் நிதி நிலைமை காரணமாக, அவர் ஒரு வேலையைக் கண்டுபிடிக்க வேண்டியிருந்தது. தனது மாமாவின் முயற்சியின் மூலம் அவர் அரசாங்க வேலையில் சேர்ந்தார். அது நான்காம் வகுப்பு வேலையாக இருந்தது. மேலும், அவரது ஊதியமாக மாதத்திற்கு பதினெட்டு ரூபாய் மட்டும் கிடைத்தது. அவர் தனது பணியுடன் இணைந்து கல்வியையும் கற்றார். அவர், இந்தி*மொழியில் பிரபாகர்* மற்றும் *இந்தி பூசனா பட்டம் பெற்றார்.* சமஸ்கிருதம் மொழியில் *பிரக்யா* பட்டமும், ஆங்கிலத்தில் இளங்கலை பட்டமும் பெற்றார்.  
அவர் தனது படைப்புகளுடன் இலக்கியத்தில் ஆர்வத்தைத் தொடர்ந்தார். ஹிசாரில் உள்ள ஒரு நாடக நிறுவனத்திலும் சேர்ந்தார். இவரது இலக்கிய வாழ்க்கை 1931 ஆம் ஆண்டில் இந்தி *மிலாப்பில்* அவரது முதல் கதை *தீபாவளி* வெளியீட்டில் தொடங்கியது. அவர் 1939 இல் தனது முதல் நாடகமான *ஹத்யா கே பாட்* எழுதினார். இறுதியில் அவர் ஒரு முழுநேர எழுத்தாளராக தனது வாழ்க்கையைத் தொடங்கினார். அவர் தனது தாய் மாமாவின் குடும்பத்துடன் இருபத்தேழு வயது வரை தங்கியிருந்தார். அவர் சுசிலா பிரபாகரை 1938 இல் திருமணம் செய்து கொண்டார். அவரது மனைவி, 1980 இல் இறக்கும் வரை அவரது இலக்கியத்திற்கு ஒரு உத்வேக ஆதாரமாக இருந்தார்.  
இந்திய சுதந்திரத்திற்குப் பிறகு, நாடக இயக்குநராக, 1955 செப்டம்பர் முதல் 1957 மார்ச் வரை, புது தில்லியின் அகில இந்திய வானொலியின் ஆகாஷ்வானியில் பணியாற்றினார். 2005 ஆம் ஆண்டில் ராஷ்டிரபதி பவனில் முறைகேட்டை எதிர்கொள்ள நேரிட்டதாகக் கூறி தனது பத்ம பூஷண் விருதைத் திருப்பித் தருவதாக அச்சுறுத்தியபோது அவர் செய்தி வெளியிட்டார்.  
விஷ்ணு பிரபாகர் தனது 96 வயதில், ஏப்ரல் 11, 2009 அன்று புதுதில்லியில் நோய்வாய்ப்பட்டு இறந்தார். அவர் இதய பிரச்சினை மற்றும் சிறுநீர் பாதை நோயால் பாதிக்கப்பட்டார். அவரது மனைவி சுசீலா பிரபாகர் 1980 இல் இறந்தார். பிரபாகருக்கு இரண்டு மகன்கள் மற்றும் இரண்டு மகள்கள் உள்ளனர். அவரது மகன்களான அதுல் பிரபாகர் மற்றும் அமித் பிரபாகர் ஆகியோர் தங்கள் தந்தையின் கடைசி விருப்பப்படி அவரது உடலை புதுதில்லியின் அகில இந்திய மருத்துவ அறிவியல் நிறுவனத்திற்கு நன்கொடையாக வழங்க முடிவு செய்தனர்.
# விஷ்ணு பிரபாகர்

## விருதுகள் மற்றும் கௌரவங்கள்

1. சாகித்ய அகாடமி விருது, 1993
1. மகாபண்டிட் ராகுல் சங்கிருத்யாயன் விருது, 1995
1. பத்ம பூஷண், 2004
1. சோவியத் லேண்ட் நேரு விருது, 1976 அவாரா மாசிஹாவுக்கு  
அவரது அர்த்தநாரிசுவரா (தி ஆண்ட்ரோஜினஸ் கடவுள் அல்லது சிவன்) புதினத்திற்காக, சாகித்ய அகாதமி மற்றும் பத்ம பூஷண் விருதுகள் வழங்கப்பட்டன.
# கே. இரவீந்திரநாதன் நாயர்

**கே.ரவீந்திரநாதன் நாயர்** (ஆங்கிலம்: K. Ravindranathan Nair) என்கிற அச்சாணி ரவி அல்லது பொதுவாக ரவி, இவர் ஒரு இந்திய திரைப்படத் தயாரிப்பாளர் ஆவார். இவர் மலையாளத் திரைப்படத் தயாரிப்பாளரும், தொழிலதிபரும் மற்றும் கொடையாளருமாவார். காஞ்சனா சீதா, தம்பு, கும்மட்டி, எஸ்தப்பன், பொக்குவேயில், எலிப்பாத்தயம், மஞ்சு, முகமுகம், அனந்தரம் மற்றும் வித்யன் போன்ற பல விமர்சன ரீதியான பாராட்டப்பட்ட திரைப்படங்களுக்கு அவர் பிரபலமானவர். எழுபதுகளில் இருந்து தொண்ணூறுகள் வரையிலான காலகட்டத்தில் மலையாள சினிமாவில் கலைத் திரைப்பட இயக்கத்தை வளர்த்த பெருமைக்குரியவர் நாயர். பல தேசிய திரைப்பட விருதுகள் மற்றும் பல மாநில திரைப்பட விருதுகளைப் பெற்ற நாயருக்கு மலையாள சினிமாவுக்கு அவர் செய்த பங்களிப்புகளுக்காக 2008 ஆம் ஆண்டில் கேரள அரசு ஜே. சி. டேனியல் விருது வழங்கியது.
# கே. இரவீந்திரநாதன் நாயர்

## சுயசரிதை

கே. ரவீந்திரன் நாயர் முந்திரி உற்பத்தி மற்றும் ஏற்றுமதியைக் கையாளும் ஒரு பணக்கார குடும்பத்தில் பிறந்தார். இலக்கியம் மற்றும் கலைகள் மீதான அவரது ஆர்வம் அவரை மலையாள சினிமாவுக்குள் கொண்டு வந்தது. 1967 ஆம் ஆண்டில், *ஜெனரல் பிக்சர்ஸ்* என்ற பெயரில் கீழ் அவர் திரைப்பட நிறுவனத்தை நிறுவினார். அதன் முதல் திரைப்படமான *அன்வேசிச்சு கண்டேதில்லியா* என்பதை பி. பாஸ்கரன் என்பவர் இயக்கியுள்ளார்.. இதைத் தொடர்ந்து அடுத்த ஆண்டு காட்டுக்குரங்கு மற்றும் லக்சபிரபு ஆகிய இரண்டு படங்கள் பாஸ்கரன் இயக்கி வெளிவந்தன. பொதுவாக அறியப்பட்டபடி, இரவீந்திரன் 1973 ஆம் ஆண்டில் அ. வின்சென்ட் இயக்கத்தில் தனது அடுத்த படமான அச்சானி திரைப்படம் வெளிவரும் வரை அடுத்த சில ஆண்டுகள் அமைதியாக இருந்தார். இத்திரைப்படம் அவருக்கு அச்சானி ரவி என்ற பெயரைத் தந்தது. இந்த படம் அவரது முந்தைய படங்களைப் போலவே வணிகரீதியான வெற்றியைப் பெற்றதாகக் கூறப்பட்டது. மேலும் கொல்லத்தில் ஒரு பொது நூலகத்தை கட்டுவதற்காக ரவி திரைப்படத்தின் வருமானத்தை பங்களித்ததாக அறியப்படுகிறது, அதில் அவர் ஒரு நிறுவனர் உறுப்பினர் மற்றும் கௌரரவ செயலாளருமாவார்.  
1977 ஆம் ஆண்டு நாயரின் வாழ்க்கையில் ஒரு புதிய அத்தியாயத்தை ஏற்படுத்தியது. புகழ்பெற்ற திரைப்படத் தயாரிப்பாளர் ஜி. அரவிந்தனுடன் அந்த ஆண்டு வெளியான அவரது முதல் படமான காஞ்சனா சீதா வெளியானது. இதைத் தொடர்ந்து தம்பு (1978), கும்மட்டி (1979), எஸ்தப்பன் (1979) மற்றும் பொக்குவேயில் (1981) ஆகிய நான்குத்திரைப்படங்கள் அரவிந்தன் இயக்கத்தில் வெளிவந்தன . நாயர் மற்றும் அவர்களது மூன்று குழந்தைகளான பிரதாப், ப்ரீதா மற்றும் பிரகாஷ் ஆகியோரை விட்டுவிட்டு 2013 அக்டோபர் 2 அன்று உஷா இறந்தார்.
# விஜய் (தொலைக்காட்சி நடிகர்)

**விஜய்** என்பவர் தமிழ்த் தொலைக்காட்சி நடிகர் ஆவார். இவர் 2012ஆம் ஆண்டு *பண்டி ஒலிபெருக்கி நிலைய*ம் என்ற திரைப்படம் மூலம் நடிப்புத் திரைக்கு அறிமுகமானார் அதை தொடர்ந்து 2013ஆம் ஆண்டு சரிகம கமகம என்ற தொடர் மூலம் சின்னத் திரைக்கு அறிமுகமானார்.
# விஜய் (தொலைக்காட்சி நடிகர்)

## ஆரம்பகால வாழ்க்கை

விஜய் செப்டம்பர் 14 ம் தேதி தமிழ்நாட்டில் கோவையில் பிறந்தார். இவர் சன் தொலைக்காட்சியில் ஒளிபரப்பான பிரியமானவள் என்ற தொடரில் இவருக்கு ஜோடியாக நடித்த நடிகை சிவரஞ்சனியை காதலித்து 2018ஆம் ஆண்டு திருமணம் செய்துகொண்டனர்.
# விஜய் (தொலைக்காட்சி நடிகர்)

## தொடர்கள்

**-
! ஆண்டு
! தொடர்
! கதாபாத்திரம்
! அலைவரிசை**  
| 2013-2014 | சரிகம கமகம | புதுயுகம் தொலைக்காட்சி |  |
| --- | --- | --- | --- |
| 2014 | ரெங்கவிலாஸ் | ஜெயா தொலைக்காட்சி |  |
| 2015 | சர்வம் | ஜெயா தொலைக்காட்சி |  |
| 2015-2019 | பிரியமானவள் | நட்ராஜ் | சன் தொலைக்காட்சி |
| 2018-2019 | முள்ளும் மலரும் | விக்கி | ஜீ தமிழ் |
| 2019-ஒளிபரப்பில் | தமிழ்ச்செல்வி | அமுதன் | சன் தொலைக்காட்சி |
# ஈயம்(II) சல்பேட்டு

கனிமச் சேர்மம்
# ஈயம்(II) சல்பேட்டு

## வேதியியல் பண்புகள்

ஈய(II) சல்பேட்டை செறிவூட்டப்பட்ட HNO<sub>3</sub>, HCl, H<sub>2</sub>SO<sub>4</sub> ஆகியவற்றில் கரைத்து அமில உப்புக்கள் அல்லது அணைவுச் சேர்மங்களை உருவாக்குகிறது, மேலும் செறிவூட்டப்பட்ட காரங்களுடன் கரையக்கூடிய டெட்ராஐதராக்சிடோபிளம்பேட்டு (II) [Pb(OH)<sub>4</sub>]<sup>2−</sup> அணைவுச் சேர்மங்களை உருவாக்குகின்றன.  
: <math chem="">\ce{PbSO4}_\text{(s)} + \ce{H2SO4}_\text{(conc.)}\ \ce{<=> Pb(HSO4)2}_\text{(aq)}</math>  
: PbSO <sub>4</sub> (s) + 4NaOH (aq) → Na <sub>2</sub> [Pb (OH) <sub>4</sub> ] (aq) + Na <sub>2</sub> SO <sub>4</sub> (aq)  
1000° செல்சியசிற்கு மேல் வெப்பமடையச் செய்யும் போது காரீய(II) சல்பேட்டு சிதைவடைகிறது:  
: PbSO<sub>4</sub> (s) → PbO (s) + SO<sub>3</sub> (g)
# ஈயம்(II) சல்பேட்டு

## பயன்கள்

ஈய சல்பேட்டு அச்சுத்தொழிலில் பயன்படுத்தப்படுகிறது. இது வண்ணப்பூச்சு உலர்த்தியாகவும் பயன்படுத்தப்படுகிறது .
# ரவிசீனிவாசன் சாய் கிஷோர்

**ரவிசீனிவாசன் சாய் கிஷோர்** (*Ravisrinivaasan Sai Kishore*, பிறப்பு: நவம்பர் 6, 1996) என்பவர் ஓர் இந்தியத் துடுப்பாட்ட வீரர் ஆவார். இவர் உள்நாட்டுத் துடுப்பாட்டத்தில் தமிழ்நாடு அணிக்காகவும், ஐபிஎல்லில், குஜராத் டைட்டன்ஸ் அணிக்காகவும் விளையாடுகிறார். முதன்மையாக இடது கை வழமைச் சுழல் பந்து வீச்சாளரும் இடக்கை மட்டையாளருமாவார். இவர் அக்டோபர் 3, 2023 இல் ஆசிய விளையாட்டுப் போட்டிகளில் இந்தியாவுக்காக தனது பன்னாட்டு இ20 போட்டியில் அறிமுகமானார்.
# ரவிசீனிவாசன் சாய் கிஷோர்

## உள்ளூர்ப் போட்டிகள்

மார்ச் 12, 2017 இல் 2016–17 விஜய் அசாரே கோப்பையில் தமிழ்நாடு அணிக்காக பட்டியல் அ துடுப்பாட்டப் போட்டியில் அறிமுகமானார். அக்டோபர் 14, 2017 இல் 2017–18 ரஞ்சிக் கோப்பையில் தமிழ்நாட்டிற்காக முதல் தரத் துடுப்பாட்டப் போட்டியில் அறிமுகமானார். சனவரி 8, 2018 இல் 2017–18 மண்டல இ20 லீக்கில் தமிழகத்திற்காக இருபது20 போட்டியில் அறிமுகமானார்.  
2018–19 ரஞ்சிக் கோப்பையில் தமிழ்நாடு துடுப்பாட்ட அனிக்காக ஆறு போட்டிகளில் 22 இலக்குகளை வீழ்த்தியதன் மூலம் அதிக இலக்குகளை வீழ்த்தியவர் பட்டியலில் முதலிடம் பெற்றார். 2019–20 சையத் முஷ்டாக் அலி கோப்பையிலும் 12 போட்டிகளில் 20 இலக்குகளை வீழ்த்தி முதலிடத்தில் இருந்தார்.
# ரவிசீனிவாசன் சாய் கிஷோர்

## ஐபிஎல்

2020 ஐபிஎல் ஏலத்தில், 2020 இந்தியன் பிரீமியர் லீக்கிற்காக சென்னை சூப்பர் கிங்ஸ் அணியால் எனும் அடிப்படை விலைக்கு வாங்கப்பட்டார். 2022 இந்தியன் பிரீமியர் லீக் (ஐபிஎல்) ஏலத்தில் குஜராத் டைட்டன்ஸ் அணியால் மதிப்பில் ஏலத்தில் வாங்கப்பட்டார்.
# ரவிசீனிவாசன் சாய் கிஷோர்

## சர்வதேசப் போட்டிகள்

சூன் 2021 இல், இந்தியாவின் இலங்கைச் சுற்றுப்பயணத்திற்கான ஐந்து வலைப் பயிற்சிப் பந்து வீச்சாளர்களில் ஒருவராகப் பெயரிடப்பட்டார். சுற்றுப்பயணத்தின் கடைசி இரண்டு இருபது20 சர்வதேச (டி20ஐ) போட்டிகளுக்கான இந்தியாவின் பிரதான அணியில் சேர்க்கப்பட்டார்.  
சனவரி 2022 இல், மேற்கிந்தியத் தீவுகளுக்கு எதிரான இந்திய பன்னாட்டு இருபது20 அணியில் இரண்டு காத்திருப்பு வீரர்களில் ஒருவராக பெயரிடப்பட்டார்.  
சீனாவின் ஹாங்சோவில் நடந்த 2022 ஆசிய விளையாட்டுப் போட்டிகளில் தங்கப் பதக்கம் வென்ற இந்திய அணியில் இடம்பெற்றிருந்தார். நேபாளத்திற்கு எதிரான தனது முதல் போட்டியில் 4 நிறைவுகளில் 25 ஓட்டங்களை விட்டுக் கொடுத்து ஓர் இலக்கினைக் கைப்பற்றினார். வங்கதேசத்திற்கு எதிரான அரையிறுதியில், 12 ஓட்டங்களை விட்டுக்கொடுத்து 3 இலக்குகளைக் கைப்பற்றினார்.
# சாம் கரன்

**சாமுவேல் மேத்தியூ கரன்** (*Samuel Matthew Curran*, பிறப்பு: 3 சூன் 1998) என்பவர் ஆங்கிலத் துடுப்பாட்ட வீரர் ஆவார். இவர் பன்னாட்டுப் போட்டிகளில் இங்கிலாந்து அணிக்காகவும் உள்ளூர் போட்டிகளில் சர்ரே அணிக்காகவும் விளையாடி வருகிறார். கர்ரன் ஒரு இடது கை மட்டையாளரும் மற்றும் இடது கை மித வேகப் பந்து வீச்சாளரும் ஆவார். பன்னாட்டுத் துடுப்பாட்ட அவை (ஐ.சி.சி) 2018ஆம் ஆண்டில் ஆண்கள் துடுப்பாட்டத்தின் ஐந்து சிறந்த அடையாளங்களில் ஒருவராக கர்ரனை பெயரிட்டது, *விஸ்டன் துடுப்பாட்டாளர்களின் நாட்காட்டியின்* 2019 பதிப்பானது இவரை ஆண்டின் ஐந்து துடுப்பாட்ட வீரர்களில் ஒருவராக தேர்வு செய்தது. இவர் இந்திய முதன்மைக் குழுப் (ஐபிஎல்) போட்டியில் 20 வயதில் மும்முறை எடுத்த இளைய பந்து வீச்சாளர் ஆவார். 2020 தொடருக்கான ஐபிஎல் ஏலத்தில் சென்னை சூப்பர் கிங்ஸ் அணியால் வாங்கப்பட்டார்.
# டான்சி நிலபேர வழக்கு

**டான்சி நிலபேர வழக்கு** (அல்லது **டான்சி ஊழல் வழக்கு**) (TANSI land acquisition case) என்பது 1991-96 காலப்பகுதியில் தமிழ்நாட்டில் ஜெ. ஜெயலலிதாவுக்கு எதிரான ஒரு பரபரப்பான வழக்கு ஆகும். ஜெ. ஜெயலலிதா மற்றும் அவரது தோழி வி. கே. சசிகலா ஆகியோர் பங்குதாரர்களாக இருந்த, ஜெயா பப்ளிகேஷன் மற்றும் சசி எண்டர்பிரைசஸ் நிறுவனங்களானது, 1992 ஆம் ஆண்டில் மாநில அரசு நிறுவனமான தமிழ்நாடு சிறு தொழில்கள் கழகத்தின் (டான்சி) நிலங்களை வாங்கியது. இதை எதிர்த்து சுப்பிரமணியன் சுவாமி வழக்கு தாக்கல் செய்தார். மேலும், 1996 இல் ஆட்சி மாற்றத்துக்குப் பிறகு மு. கருணாநிதி தலைமையிலான திமுக அரசாங்கத்தின் ஆட்சியியன் போது இந்த வழக்கில் குற்றப்பத்திரிகை தாக்கல் செய்யப்பட்டது. இந்த வழக்கில் ஜெயலலிதா மற்றும் அவரது தோழி சசிகலா ஆகியோர் கீழ் நீதிமன்றத்தில் குற்றவாளிகள் என தீர்ப்பளிக்கப்பட்டனர். இதில் அவருக்கு 2000 அக்டோபர் 9 அன்று இரண்டு ஆண்டு கடுஞ் சிறைத்தண்டனையும், ரூ 50,000 அபராதமும் விதிக்கப்பட்டது. இந்த தீர்பின் காரணமாக 2001 தமிழக சட்டமன்றத் தேர்தலில் போட்டியிட ஜெயலலிதா தகுதி நீக்கம் செய்யப்பட காரணமான இந்த வழக்கு அரசியல் தாக்கங்களைக் கொண்டிருந்தது. அந்தத் தேர்தலில் ஜெயலலிதாவின் வேட்பு மனுக்கள் நிராகரிக்கப்பட்டாலும், தேர்தலில் அதிமுக வெற்றி பெற்ற பின்னர் அவர் முதல்வராக பதவியேற்றார். இதில் தலையிட்ட உச்சநீதிமன்றம் அவரை செப்டம்பர் 2001 இல் தகுதி நீக்கம் செய்தது, இதன் விளைவாக அவர் பதவி விலகினார். மேலும் சசிகலா பரிந்துரைப்படி ஓ. பன்னீர்செல்வத்தை முதலமைச்சராக ஆக்கினார். ஜெ. ஜெயலலிதாவுக்கு பதவிப்பிரமாணம் செய்வித்த தமிழக ஆளுநர் பாத்திமா பீவி, ஆளுநர் பதவியில் இருந்து விலகுமாறு அறிவுறுத்தப்பட்டார், அவரும் தன் பதவி விலகல் கடிதத்தை இந்திய குடியரசுத் தலைவருக்கு அனுப்பினார்.  
பிளெசண்ட் ஸ்டே ஹோட்டல் வழக்கோடு,2001 திசம்பர் 4, அன்று அனைத்து குற்றச்சாட்டுகளிலிருந்தும் சென்னை உயர் நீதிமன்றம் ஜெயலலிதாவையும் மற்ற ஐந்து குற்றவாளிகளையும் விடுவித்தது. ஆதாரங்கள் இல்லாத காரணத்தால் 2003 நவம்பர் 24 அன்று சென்னை உயர்நீதிமன்றத்தின் உத்தரவை உச்ச நீதிமன்றம் உறுதி செய்தது. இதையடுத்து 2002 மார்ச்சில் ஆண்டிபட்டி தொகுதியில் இருந்து 2002 தமிழக சட்டசபை இடைத்தேர்தலில் வெற்றி பெற்று ஜெயலலிதா மீண்டும் ஆட்சிக்கு வந்தார்.
# டான்சி நிலபேர வழக்கு

## பின்விளைவுகள்

ஆண்டிபட்டி தொகுதியில் இருந்து 2002 தமிழக சட்டசபை இடைத்தேர்தலில் வெற்றி பெற்று ஜெயலலிதா மீண்டும் முதல்வராக ஆனார். இவருக்கு எதிராக திமுக அரசு தாக்கல் செய்த மற்ற வழக்குகளுடன் இந்த வழக்கின் முடிவுகளும் ஆளும் அதிமுக மற்றும் எதிர்க்கட்சியான திமுக கட்சிகளுக்கு இடையே அரசியல் சண்டையை ஏற்படுத்தியதாக அரசியல்வாதிகள் நம்புகின்றனர். பதவியேற்ற பின்னர், இதற்கு முன்னர் 1996 - 2001 முதல் பதவியில் இருந்த திமுக அரசின் அமைச்சர்கள் மீது ஜெயலலிதா அரசு ஊழல் வழக்குகளை பதிவு செய்தது.
# திண்டுக்கல் சீனிவாசப்பெருமாள் கோயில்

**திண்டுக்கல் சீனிவாசப்பெருமாள் கோயில்** என்பது தமிழ்நாட்டில் திண்டுக்கல் மாவட்டம், திண்டுக்கல் என்னும் ஊரில் அமைந்துள்ள ஒரு பெருமாள் கோயிலாகும்.
# திண்டுக்கல் சீனிவாசப்பெருமாள் கோயில்

## அமைவிடம்

சீனிவாசப்பெருமாள் கோயில், தாலுகா அலுவலக சாலையில் அமைந்துள்ளது. இக்கோயில் திண்டுக்கல் பேருந்து நிலையத்தில் இருந்து 6 கி. மீ. தொலைவில் உள்ள ரங்கநாதபுரம் மலையின் மீது அமைந்துள்ளது. இக்கோவில் இரயில் நிலையத்தில் இருந்து 7 கி.மீ. தொலைவிலும் அமைந்துள்ளது. இத்தலம் பத்மாசலம் என்றும் அழைக்கப்படுகிறது. மலையின் ஏறிச்செல்ல 175 படிக்கட்டுகள் அமைக்கப்பட்டுள்ளன. பஸ் மற்றும் கார் மூலம் பயணித்து மலைக்கோவிலை அடைவதற்கு சாலை வசதி செய்யப்பட்டுள்ளது.
# திண்டுக்கல் சீனிவாசப்பெருமாள் கோயில்

## அமைவிடம்

### முகவரி

ஸ்ரீதேவி பூதேவி சமேத சீனிவாச பெருமாள் திருக்கோயில், அரங்கநாதபுரம், செட்டிநாயக்கன்பட்டி 624004 திண்டுக்கல்.
# திண்டுக்கல் சீனிவாசப்பெருமாள் கோயில்

## அமைவிடம்

### திறக்கும் நேரம்

காலை 7.30 மணி முதல் 11.30 மணி வரை, மாலை 5 மணி முதல் இரவு 8 மணி வரை திறந்திருக்கும்.
# திண்டுக்கல் சீனிவாசப்பெருமாள் கோயில்

## மூலவர், தாயார்

துவாபர யுகத்தில் பெருமாளானவர் உலக உயிர்களுக்கு காட்சி தர வேண்டும் என்பதற்காக ரிஷிகளும் முனிவர்களும் அவரை வேண்டி நின்றனர். அப்போது அவர்கள் தவம் மேற்கொள்வதோடு யாகமும் செய்ய முடிவெடுத்தனர். அந்த யாகத்தில் கலந்துகொள்ள அனைவருக்கும் அழைப்பு விடுக்கப்பட்டது. யாகம் துவங்க இருந்த நேரத்தில் திண்டசூரன் என்ற பெயரிலான ஒரு அசுரன் யாகத்தால் தனக்கு தொல்லை விளையும் என எண்ணி தடுத்தான். பெருமாள் அங்கு தோன்றி அவனை தன் காலை வைத்து பூமிக்குள் அனுப்பினார். அத்தகு பெருமை வாய்ந்த மூலவர் சீனிவாசப்பெருமாள் எனவும் உற்சவர் கல்யாண சீனிவாசர் எனவும் அழைக்கப்படுகின்றனர். இறைவன் பத்ம விமானத்தின் கீழ் கிழக்கு நோக்கி அமைந்து அருள்பாலித்து வருகின்றார். தாயார் அலர்மேல்மங்கை ஆவார். அவருக்கு தனி சன்னதி உள்ளது. பக்தர்களின் வேண்டுதலை ஏற்று ஸ்ரீதேவி பூதேவியுடன் திருமணக் கோலத்தில் சீனிவாசராக, மலைஅடிவாரத்தில் நெல்லி மரத்தடியில் காட்சி கொடுத்த பெருமை உடையது இத்தலமாகும்.
# திண்டுக்கல் சீனிவாசப்பெருமாள் கோயில்

## அமைப்பு

இக்கோயிலின் நுழைவு வாயிலில் சந்நிதியைப் பார்த்த வகையில் சுதையால் அமைந்த சுமார் 20 அடிக்கும் உயர கருடாழ்வார் உள்ளார். அவர் இரு கைகளையும் கூப்பிய நிலையில் பெருமாளை வணங்கி நின்றவாறு உள்ளார். இக் கோயிலின் தல விருட்சமாக நெல்லி மரம் உள்ளது. இக்கோயிலின் தீர்த்தம் சூரிய தீர்த்தம் ஆகும். இக்கோயிலில் தாமோதர விநாயகர், நவநீத கிருஷ்ணன், நவகிரகங்கள், ஆஞ்சநேயர், நம்மாழ்வார், திருமங்கையாழ்வார், ராமானுஜர், ஆண்டாள் ஆகியோர் காணப்படுகின்றனர். அபய வரத முத்திரையுடன் கூடிய ஆஞ்சநேயர் தனி சன்னதியில் உள்ளார். இவர் கிரக தோஷங்களை நீக்கி சுகம் அளிக்கக்கூடிய வல்லமை பெற்றவர் என்று கூறுகின்றனர். சக்கரத்தாழ்வார் தனி சன்னதியில் உள்ளார். அவரைச் சுற்றி திருமாலின் பத்து அவதாரங்களும் உள்ளன. பின்புறத்தில் நான்கு கரங்களிலும் சக்கரம் ஏந்தியவாறு நரசிம்மர் உள்ளார். நரசிம்மரைச் சுற்றி அஷ்டலட்சுமிகள் எனப்படுகின்ற எட்டு லட்சுமிகளும் காணப்படுகின்றனர்.
# திண்டுக்கல் சீனிவாசப்பெருமாள் கோயில்

## திருமணத் தலம்

உற்சவர் கல்யாண சீனிவாசன் என்ற பெயரோடு உள்ளதால் இத்தலத்தைத் திருமணங்கள் நடைபெறும் தலமாக மக்கள் கருதி வழிபட்டு வருகின்றனர். திருமணத்தடை நீங்குவதற்காக கல்யாண சீனிவாசனுக்கு திருக்கல்யாணம் செய்து வைக்கின்ற பெருமையினை இக்கோயில் பெற்றுள்ளது. மேலும் மால்யம் மற்றும் பித்ரு தோஷத்திலிருந்து விலக இறைவனுக்கு நெல்லி இலைகளால் அர்ச்சனை செய்து பொதுமக்கள் வழிபடுகிறார்கள்.
# திண்டுக்கல் சீனிவாசப்பெருமாள் கோயில்

## விழாக்கள்

இக்கோயிலில் நடைபெறுகின்ற திருக்கல்யாண விழா நடைபெறுகிறது. மேலும் பிரம்மோற்சவம், வசந்தோற்சவம், பங்குனி உத்திரம், வைகாசி, பவித்ரோத்ஸவம் ஆகிய நாள்களில் திருக்கல்யாணம் நடத்தப்பெறுகிறது. புரட்டாசி மாதம் 5 சனிக்கிழமைகள் முக்கியமான நாள்களாக அமைந்துள்ளன. புரட்டாசி மாதத்தில் கல்யாண சீனிவாசரிடம் பக்தர்கள் தம்முடைய பிரார்த்தனைகளை முன்வைத்தால், அவை பலிக்கும் என்று நம்புகின்றனர். புதன், சனிக்கிழமைகள், அமாவாசை, பௌர்ணமி ஆகியவை இக்கோயிலின் சிறப்பு நாள்களாகும்.
# திண்டுக்கல் சீனிவாசப்பெருமாள் கோயில்

## அருகிலுள்ள கோயில்கள்

இக்கோயிலுக்கு அருகில் அபிராமியம்மன் கோயில், கோட்டை மாரியம்மன் கோயில் ஆகிய கோயில்கள் உள்ளன.
# ஜான் நிசார் அக்தர்

**ஜான் நிசார் அக்தர்** (ஆங்கிலம்: Jan Nisar Akhtar) ( பிறப்பு:1914 பிப்ரவரி 18 - இறப்பு: 1976 ஆகஸ்ட் 19) இவர் 20 ஆம் நூற்றாண்டின் இந்திய கவிஞரான இவர் உருது கசல்கள் மற்றும் நாஜ்கள் மற்றும் முற்போக்கு எழுத்தாளர்கள் இயக்கத்தின் ஒரு பகுதியாகவும் இருந்தார். மேலும் பாலிவுட்டுக்கான பாடலாசிரியராகவும் இருந்தார்.  
சி. ராம்சந்திரா, ஓ.பி. நய்யார், என் தத்தா மற்றும் கயாம் உள்ளிட்ட இசையமைப்பாளர்களுடன் இணைந்து பணியாற்றிய இவர், 151 பாடல்களை எழுதியுள்ளார். அவற்றில் குறிப்பிடத்தக்கவை, ஏ.ஆர். கர்தரின் இயாசுமின் (1955), குரு தத்த்தின் சி.ஐ.டி (1956) , பிரேம் பர்பத் என்ற படத்தில் இடம்பெற்ற ஆன்கான் ஆய் ஆன்கான் மெய் (1974), இயே தில் அவுர் உங்கி நிகாகோன் கே சாயே மற்றும் நூரி படத்தில் இடம்பெற்ற ஆஜாரே (1979), கமல் அம்ரோகி இயக்கத்தில் வெளிவந்த இரசியா சுல்தான் படத்தில் (1983) இடம் பெற்ற அவரது கடைசி பாடல் ஏ தில்-இ-நாதன் போன்றவையாகும்.  
இவரது கவிதைப் படைப்புகளில் நசிர்-இ-பூட்டான், சலாசில், சாவிடான், பிச்சாலி பெகர், கர் அங்கன் மற்றும் காக்-இ-தில் ஆகியவை அடங்கும். பிந்தையது ("தி ஆஷஸ் ஆஃப் ஹார்ட்") ஒரு கவிதைத் தொகுப்பாகும். இதற்காக அவருக்கு இந்திய தேசியக் கடிதங்களின் சாகித்ய அகாடமி 1976 ஆம் ஆண்டு உருது மொழியில் சாகித்ய அகாடமி விருது வழங்கியது.
# ஜான் நிசார் அக்தர்

## ஆரம்ப கால வாழ்க்கை

அவர் 1914 இல், பிரித்தானிய இந்தியாவின் குவாலியரில், சுன்னி இறையியலாளர்கள், அறிஞர்கள் மற்றும் கவிஞர்கள் அடங்கிய ஒரு குடும்பத்தில் பிறந்தார். அவரது தந்தை முசுதர் கைராபாதி அவரது தந்தையின் அண்ணன் பிசுமில் கைராபாதியைப் போலவே கவிஞராக இருந்தார். அதே நேரத்தில் அவரது தாத்தா, இஸ்லாமிய ஆய்வுகள் மற்றும் இறையியல் அறிஞரான பஸ்ல்-இ-கக் கைராபாதி, அவரது கோரிக்கையின் பேரில் மிர்சா காலிப்பின் முதல் திவானைத் திருத்தியுள்ளார். பின்னர் 1857 ஆம் ஆண்டு இந்தியக் கிளர்ச்சியின் போது தனது சொந்த ஊரான கைராபாத்தில் ஒரு முக்கியமான நபராக ஆனார்.  
ஜான் நிசார் குவாலியரில் உள்ள விக்டோரியா கல்லூரி உயர்நிலைப் பள்ளியில் தனது பத்தாம் வகுப்புத் தேர்வில் தேர்ச்சி பெற்றார். 1930 ஆம் ஆண்டில் அலிகார் முஸ்லீம் பல்கலைக்கழகத்தில் சேர்ந்தார். அங்கிருந்து இளங்கலை மற்றும் முதுகலை பட்டங்களைப் பெற்றார். பின்னர்,அவர் தனது முனைவர் பணியைத் தொடங்கினார். ஆனால் குடும்ப நிலைமைகள் காரணமாக குவாலியருக்குத் திரும்ப வேண்டியிருந்தது.
# ஜான் நிசார் அக்தர்

## தொழில்

ஊர் திரும்பியதும், குவாலியரில் உள்ள விக்டோரியா கல்லூரியில் உருது விரிவுரையாளராகப் பணியில் சேர்ந்தார். இதற்கிடையில், 1943 ஆம் ஆண்டில், அவர் அலிகர் முஸ்லிம் பலகலைக் கழகத்தின் பழைய மாணவியும், கவிஞர் மசாசு இலக்னாவியின் சகோதரியுமான சபியா சிராஜ்-உல் கக்கை என்பவரை மணந்தார். இவர்கள் மூலம் இவருக்கு இரண்டு மகன்களான ஜாவேத் மற்றும் சல்மான் முறையே 1945 மற்றும் 1946 இல் பிறந்தனர். குவாலியரில் நடந்த சுதந்திரத்திற்குப் பிந்தைய கலவரங்கள் அவரை போபாலுக்கு மாறுமாறு கட்டாயப்படுத்தின. அங்கு அவர் கமீதியா கல்லூரியில் உருது மற்றும் பாரசீகத் துறையின் தலைவராக சேர்ந்தார். பின்னர் அவரது மனைவி சபியாவும் அக்கல்லூரியில் சேர்ந்தார். விரைவில் அவர்கள் முற்போக்கு எழுத்தாளர்கள் இயக்கத்தின் ஒரு பகுதியாக மாறினர். பின்னர் அவர் அந்த இயக்கத்தின் தலைவரானார்.
# ஜேசன் ராய்

**ஜேசன் ஜொனாதன் ராய்** (பிறப்பு: ஜூலை 21, 1990) என்பவர் ஆங்கிலத் துடுப்பாட்ட வீரர் ஆவார். இவர் இங்கிலாந்து அணிக்காக அனைத்து வடிவ பன்னாட்டுப் போட்டிகளிலும், சர்ரே அணிக்காக உள்நாட்டுப் போட்டிகளிலும் விளையாடுகிறார். இவர் 2019 கிரிக்கெட் உலகக் கோப்பையை வென்ற இங்கிலாந்து அணியில் இடம்பெற்றிருந்தார். இங்கிலாந்து மட்டையாளர் ஒருவரின் மிக உயர்ந்த தனிநபர் ஒருநாள் சர்வதேச (ஒருநாள்) ஓட்டங்களை எடுத்து சாதனை படைத்துள்ளார். ராய் தற்போது (அக்டோபர் 2019) ஐசிசி வீரர்கள் தரவரிசைப்படி ஒருநாள் மட்டையாளர்கள் தரவரிசையில் பத்தாவது இடத்திலும், இ20ப மட்டையாளர்கள் தரவரிசையில் பதினேழாவது இடத்திலும் உள்ளார்.  
தென்னாப்பிரிக்காவில் பிறந்த ஜேசன் ராய் தனது 10ஆம் அகவையின்போது தனது குடும்பத்துடன் இங்கிலாந்து நாட்டுக்குப் புலம்பெயர்ந்தார். வலது-கை மட்டையாளரான இவர், வரையிட்ட நிறைவுப் போட்டிகளில் தொடக்க வீரராகவும் முதல் வகுப்பு போட்டிகளில் நடுவரிசை வீரராகவும் விளையாடுகிறார். 2014 செப்டம்பரில் இந்தியாவுக்கு எதிராக இருபது20 போட்டிகளிலும், மே 2015இல் அயர்லாந்திற்கு எதிரான ஒருநாள் போட்டிகளிலும் 2019 ஜூலையில் அயர்லாந்துக்கு எதிராக தேர்வுப் போட்டிகளிலும் அறிமுகமானார். இவர் இ20ப வரலாற்றில் கள இடையூறு செய்ததற்காக ஆட்டமிழந்த முதல் வீரர் ஆவார்.
# ஜேசன் ராய்

## சாதனைப் பதிவுகள்

- 2016 ஆம் ஆண்டில் இலங்கைக்கு எதிராக அலெக்ஸ் ஹேல்ஸ்-உடன் தொடக்கக் கூட்டணியில் இணைந்து 256 ஓட்டங்கள் எடுத்தார். இது ஒருநாள் போட்டிகளில் எந்த இழப்புமின்றி ஒரு அணியால் வெற்றிகரமாக எட்டப்பட்ட இலக்காக உள்ளது. மேலும் இது ஒருநாள் போட்டிகளில் எந்தவொரு இழப்பிற்கும் இங்கிலாந்து அணிக்குக் கிடைத்த மிக உயர்ந்த கூட்டாண்மையாகும்.
- மெல்போர்ன் துடுப்பாட்ட அரங்கில் ஆஸ்திரேலியாவுக்கு எதிரான ஒருநாள் போட்டியில் ராய் 180 ஓட்டங்கள் எடுத்தார். மேலும் இவரும் ஜோ ரூட்டும் கூட்டாக இணைந்து 220 பந்துகளில் 221 ஓட்டங்கள் எடுத்திருந்தனர். இதுவே இங்கிலாந்து அணியின் அதிகபட்ச 3வது-இழப்புக் கூட்டாண்மையாகும்.
# அக்லக் முகமது கான்

**அக்லக் முகமது கான் (ஆங்கிலம்:** Akhlaq Mohammed Khan) (பிறாப்பு :1936 சூன் 16 - 2012 பிப்ரவரி 13) என்பவர் ஓர் இந்திய கல்வியாளர், மற்றும் இந்தியாவில் உருது கவிதைகளின் ஒரு முக்கிய நபராவார். இந்தி திரைப்பட பாடலாசிரியராக, முசாபர் அலி இயக்கிய *கமன்* (1978) மற்றும் *உம்ராவ் ஜான்* (1981) ஆகிய பாடல்கள் மூலம் அவர் மிகவும் பிரபலமானவர். அவர் அலிகார் முஸ்லீம் பல்கலைக்கழகத்தில் உருது துறையின் தலைவராக பணியாற்றி ஓய்வு பெற்றார். அதன்பிறகு அவர் *முசைராக்கள்* அல்லது கவிதைத் தொகுப்புகளின் சேகரிப்பை நாடிச் சென்றார். மேலும் *செர்-ஓ-கிக்மத்* என்ற இலக்கிய இதழின் இணை ஆசிரியராகவும் பணியாற்றியுள்ளார்.  
*குவாப் கா தார் பேண்ட் கை* (1987) என்ற படத்திற்காக அவருக்கு உருது மொழியில் சாகித்ய அகாடமி விருது வழங்கப்பட்டது. மேலும் 2008 ஆம் ஆண்டில் அவர் மிக உயர்ந்த இலக்கிய விருதான ஞானபீட விருதை வென்ற நான்காவது உருது கவிஞராவார்.
# அக்லக் முகமது கான்

## தொழில்

*கான் அஞ்சுமான் தாராக்கி-இ-உருது என்ற உருது இலக்கிய அமைப்பில்* இலக்கிய உதவியாளராக தனது வாழ்க்கையைத் தொடங்கினார். அதன் பிறகு அலிகார் முஸ்லிம் பல்கலைக்கழகத்தில் உருது மொழி விரிவுரையாளராகப் பணியில் சேர்ந்தார். 1986 ஆம் ஆண்டில் பேராசிரியராக நியமிக்கப்பட்ட அவர் 1996 இல் உருது துறைத் தலைவராக ஓய்வு பெற்றார். *செர்-ஓ-கிக்மத்* (கவிதை மற்றும் தத்துவம்) என்ற இலக்கிய இதழின் இணை ஆசிரியாக பணிபுரிந்தார்.
# அக்லக் முகமது கான்

## தொழில்

### இலக்கிய வாழ்க்கை

இவரது முதல் கவிதைத் தொகுப்பு *இஸ்ம்-இ-* *அஸாம்* 1965 இல் வெளியிடப்பட்டது, இரண்டாவது தொகுப்பு, *சத்வன் தார்* 1969 இல் வெளிவந்தது, மூன்றாவது தொகுப்பு *கிசிர் கே மௌசம்* 1978 இல் வெளியிடப்பட்டது. அவரது மிகவும் புகழ்பெற்ற படைப்பான *குவாப் கே தார் பந்த் கைன்* 1987 இல் வெளிவந்தது. இது அவருக்கு அந்த ஆண்டு உருது மொழியில் சாகித்ய அகாடமி விருதையும் பெற்றுத் தந்தது. மேலும், அவர் தனது கவிதைகளின் ஐந்து தொகுப்புகளை உருது எழுத்துகளில் வெளியிட்டார். 2008 ஆம் ஆண்டில், பிராக் கோரக்புரி, அலி சர்தார் சாப்ரி மற்றும் குர்ரத்-உல்-ஐன் ஐதர் ஆகியோருக்கு பிறகு ஞானபீட விருதை வென்ற நான்காவது உருது எழுத்தாளர் ஆனார்.
# அக்லக் முகமது கான்

## இறப்பு

நுரையீரல் புற்றுநோய் காரணமாக நீடித்த நோயால் அக்லக் முகமது கான் 2012 பிப்ரவரி 13 அன்று உத்தரபிரதேசத்தின் அலிகரில் இறந்தார்.  
இவருக்கு உமாயூன் சாரியர், சைமா சாரியர் மற்றும் பரிதூன் சாரியர் என்ற மூன்று குழந்தைகள் இருந்தனர்.
# அக்லக் முகமது கான்

## விருதுகள்

- *குவாப் கா தார் பந்த் கை* (1987) என்ற கவிதைத் தொகுப்பிற்காக உருது மொழியில் சாகித்திய அகாதமி விருது .
- ஞானபீட விருதை வென்ற நான்காவது உருது எழுத்தாளர் - 2008.
- பிராக் சம்மன் விருது
- பகதூர் சா சாபர் விருது.  
சாரியரின் படைப்புகள் குறித்து நான்கு ஆய்வறிக்கைகள் எழுதப்பட்டுள்ளன.
# சமரேஷ் பாசு

**சமரேஷ் பாசு** **(Samaresh Basu),** (பிறப்பு: 1924 டிசம்பர் 11 - இறப்பு 1988 மார்ச்12 என்பவர் ) வங்காள மொழியில் எழுதிய ஒரு இந்திய எழுத்தாளர் ஆவார். 1980 ஆம் ஆண்டு வங்காள மொழியில் சாகித்ய அகாதமி விருது இந்தியாவின் தேசிய கடிதங்களின் அகாதமியான சாகித்ய அகாதமி அமைப்பால் அவரது *சம்பா* என்ற புதினத்திற்கு வழங்கப்பட்டது. 1983 ஆம் ஆண்டில் *நாம்கீன்* திரைப்படத்தின் சிறந்த கதைக்கான பிலிம்பேர் விருதுகளை பெற்றார்.
# சமரேஷ் பாசு

## வாழ்க்கை மற்றும் தொழில்

### இளமைப்பருவம்

சமரேஷ் பாசு, ஒரு குழந்தையாக இருந்தபோது அவரது தாயார் விவரித்த பிராட்டா-கதைகள் (சில மதச் சடங்குகளைச் செய்யும்போது பெண்கள் சொன்ன அருமையான நாட்டுப்புறக் கதைகள்) அதன் மீது வைத்திருந்த ஆழமான பதிவை அவர் பிற்காலத்தில் நினைவு கூர்ந்தார். அவரது இளமைப்பருவம், மேற்கு வங்காளத்திலுள்ள கொல்கத்தாவின் புறநகர்ப் பகுதியான நைகஹாத்தியில் கழிந்தது. அவரது வாழ்க்கை மாறுபட்ட அனுபவங்களால் நிறைந்தது. ஒரு கட்டத்தில், அவர் முட்டைகள் நிரம்பிய கூடையை தலையில் சுமந்தவாறு, தெருக்களில் வியாபாரம் செய்தார். பின்னர், அவர் மிகக் குறைந்த தினசரி ஊதியத்திற்காக வேலை செய்தார். 1943 முதல் 1949 வரை இச்சாபூரில் ஒரு பீரங்கித் தொழிற்சாலையில் பணியாற்றினார்.
# சமரேஷ் பாசு

## வாழ்க்கை மற்றும் தொழில்

### சிறை வாழ்க்கை

அவர் ஒரு காலத்தில் தொழிற்சங்கம் மற்றும் பொதுவுடமைக் கட்சியுடன் தீவிர உறுப்பினராக இருந்தார். மேலும் 1949-50 காலக்க்ட்டத்தில் கட்சி சட்டவிரோதமானது என்று அறிவிக்கப்பட்டபோது சிறையில் அடைக்கப்பட்டார். சிறையில் இருந்தபோது, *உத்தரங்கா* என்ற தனது முதல் புதினத்தை புத்தக வடிவில் வெளியிட்டார். சிறையில் இருந்து விடுதலையான உடனேயே, தொழில் ரீதியாக எழுதத் தொடங்கினார். தொழிற்சாலையில், அவர் ஏற்கனவே செய்த வேலையை தந்தபோதும் கூட, அங்கு சேர மறுத்துவிட்டார்.